वाल्मीकि समाज की बैठक
कोटपूतली| वाल्मीकिसमाज विकास संस्थान की मंगलवार को पार्षद प्रहलाद चंद की अध्यक्षता में बैठक हुई। इसमें पालिका मंडल की ठेका पद्धति से सफाई कार्य किए जाने में ठेकेदारों द्वारा समाज के गरीब बेरोजगार युवाओं के साथ शोषण करने का आरोप लगाया गया। पार्षद प्रहलादचंद ने बताया कि पालिका मंडल प्रतिवर्ष करीब डेढ़ करोड़ के सफाई कार्य के लिए टेंडर लगाया जाता है। इसमें युवाओं को संविदा के अाधार पर ठेकेदार रखता है लेकिन ठेकेदार उन्हें न्यूनतम मजदूरी नहीं देकर उनका शोषण करता है और ना ही युवाओं को समूह जीवन बीमा का लाभ दिया जाता है। ताराचंद, किशनलाल, अशोक कुमार, गंगाराम, देवेन्द्र कुमार, भगवान दास, इंद्रपाल, किरण कुमार आदि ने विचार व्यक्त किए।
बस्सीमें कॉलेज खुलवाने की गुहार
बस्सी|क्षेत्रीयविधायक अंजू धानका ने मंगलवार को विधानसभा में बस्सी में कॉलेज खुलवाने की मांग की। विधायक अन्जू धानका ने बताया कि बस्सी क्षेत्र से सालाना चार से पांच हजार छात्राएं 12वीं कक्षा पास करती है। मगर क्षेत्र में कोई सरकारी कॉलेज नहीं होने के कारण उन्हें अपनी पढ़ाई बीच में ही छोड़नी पड़ती है। विधायक ने सरकार से क्षेत्र में सरकारी बालिका महाविद्यालय खुलवाने की मांग की। विधायकधानका ने सानिवि मंत्री को ज्ञापन भेजकर बस्सी से भाडोती वाया लालसोट सड़क की खस्ता हालत का हवाला देते हुए सड़क के डामरीकरण एवं सुदृढ़ीकरण की मांग भी की।
भामाशााहप्रकाश आज होंगे सम्मानित
कोटपूतली|बालविकास परियोजना के तहत आंगनबाड़ी केन्द्रों पर विशेष सहयोग करने को लेकर बुधवार को कस्बे के भामाशाह प्रकाश चंद शर्मा को जयपुर में आयोजित सम्मान समारोह में सम्मानित किया जाएगा। सीडीपीओ शांति छापरवाल ने बताया कि इसके अलावा बामनवास की कार्यकर्ता मधु शर्मा, बसई की सहायिका भोली देवी तथा बेरी की सहयोगिनी आरती देवी को भी सम्मानित किया जाएगा।
पशुओंको लगाए टीके
पावटा|कस्बे के राजकीय प्रथम श्रेणी पशु चिकित्सालय नोडल केन्द्र के वैक्सीन प्रभारी गोविन्द भारद्वाज ने मंगलवार को डोर टू डोर पशुपालकों से सम्पर्क कर एफएमडी अभियान के बारे में जानकारी दी। भारद्वाज ने कस्बे के वार्ड 20, 21 में पशुपालकों से घर पर मिलकर टीकाकरण की जानकारी दी। उन्होंने बताया कि पशुपालन विभाग की ओर से चलाए गए अभियान के तहत मात्र 2 रुपए के शुल्क पर पशुओं के टीकाकरण किया जा रहा है। इसमें अब तक पावटा में 1750 पशुओं के टीकाकरण किया जा चुका है।टीकाकरण में लोग रुचि ले रहे हैं।
awa_Deva hin_Deva kas_Deva hin_Deva hin_Deva hin_Deva hin_Deva hin_Deva